
Attiecībā uz likumprojektā paredzētā pienākuma izpildi atbilstoši Uzņēmumu reģistram paredzētajai kompetencei norādāms, ka regulējuma ieviešanai un izpildei 2024. gadā Uzņēmumu reģistram papildu finansējums nav nepieciešams.
Savukārt attiecībā uz regulējuma ieviešanu, sākot ar 2027. gadu, norādāms uz likumprojektam "Grozījumi Gada pārskatu un konsolidēto gada pārskatu likumā” (Nr. 3181) pievienoto protokollēmumu, kas noteic uzdevumu FM sadarbībā ar VARAM līdz 31.12.2026. izstrādāt ilgtermiņa risinājumu gada pārskatu informācijas turpmākai apstrādei un publiskošanai, to saskaņojot ar TM.
Kā noteikts paredzētajā regulējumā, ilgtspējas ziņojums ir gada pārskata sastāvdaļa, līdz ar to paredzētas izmaiņas gada pārskatu regulējumā. Tādējādi saistībā ar ilgtspējas ziņojuma kā gada pārskata sastāvdaļas informācijas apstrādi Uzņēmumu reģistrā Uzņēmumu reģistrs jau ir sniedzis informāciju likumprojekta "Grozījumi Gada pārskatu un konsolidēto gada pārskatu likumā” (Nr. 3181) saskaņošanas ietvaros, ka tam saistībā ar DAGR platformas izmantošanu, sākot ar 2027. gadu, būs nepieciešams finansējums datu apmaiņas nodrošināšanai, kas, ja nepārsniegs 20000 euro, tiks segts esošā budžeta ietvaros (Tieslietu ministrijas valsts budžeta apakšprogramma 06.01.00 “Juridisko personu reģistrācija”), bet, ja pārsniegs 20000 euro, tiks pieprasīts prioritāro pasākumu ietvaros. Ņemot vērā neskaidrās prasības, kas tiks precizētas turpmākajā procesā, uz likumprojekta izstrādes brīdi nav iespējams precīzi prognozēt nepieciešamo finansējumu.
Tādējādi, ja likumprojekta "Grozījumi Gada pārskatu un konsolidēto gada pārskatu likumā” (Nr. 3181) anotācijā tiks ietverta norāde par minēto finansējuma nepieciešamību Uzņēmumu reģistram, lūdzam šā likumprojekta anotācijā ietvert norādi par to, ka Uzņēmumu reģistram papildus nepieciešamā finansējuma apjoms un avoti ir norādīti šā likumprojekta (Nr. 3181) anotācijā.
Savukārt, ja likumprojekta "Grozījumi Gada pārskatu un konsolidēto gada pārskatu likumā” (Nr. 3181) anotācijā netiek ietverta informācija par Uzņēmumu reģistram papildus nepieciešamo finansējumu, lūdzu to iekļaut šā likumprojekta anotācijā, norādot, ka Uzņēmumu reģistram saistībā ar DAGR platformas izmantošanu, sākot ar 2027. gadu, būs nepieciešams finansējums datu apmaiņas nodrošināšanai, kas, ja nepārsniegs 20000 euro, tiks segts esošā budžeta ietvaros (Tieslietu ministrijas valsts budžeta apakšprogramma 06.01.00 “Juridisko personu reģistrācija”), bet, ja pārsniegs 20000 euro, tiks pieprasīts prioritāro pasākumu ietvaros. Ņemot vērā neskaidrās prasības, kas tiks precizētas turpmākajā procesā, uz likumprojekta izstrādes brīdi nav iespējams precīzi prognozēt nepieciešamo finansējumu.
Piedāvātā redakcija
Ja likumprojekta "Grozījumi Gada pārskatu un konsolidēto gada pārskatu likumā” (Nr. 3181) anotācijā tiks ietverta norāde par minēto finansējuma nepieciešamību Uzņēmumu reģistram, lūdzam šā likumprojekta anotācijā ietvert norādi par to, ka Uzņēmumu reģistram papildus nepieciešamā finansējuma apjoms un avoti ir norādīti šā likumprojekta "Grozījumi Gada pārskatu un konsolidēto gada pārskatu likumā” (Nr. 3181) anotācijā.
Ja likumprojekta "Grozījumi Gada pārskatu un konsolidēto gada pārskatu likumā” (Nr. 3181) anotācijā netiek ietverta informācija par Uzņēmumu reģistram papildus nepieciešamo finansējumu, lūdzu to iekļaut šā likumprojekta anotācijā, norādot, ka Uzņēmumu reģistram saistībā ar DAGR platformas izmantošanu, sākot ar 2027. gadu, būs nepieciešams finansējums datu apmaiņas nodrošināšanai, kas, ja nepārsniegs 20000 euro, tiks segts esošā budžeta ietvaros (Tieslietu ministrijas valsts budžeta apakšprogramma 06.01.00 “Juridisko personu reģistrācija”), bet, ja pārsniegs 20000 euro, tiks pieprasīts prioritāro pasākumu ietvaros. Ņemot vērā neskaidrās prasības, kas tiks precizētas turpmākajā procesā, uz likumprojekta izstrādes brīdi nav iespējams precīzi prognozēt nepieciešamo finansējumu.

